recursal/SuperWikiNEXT-32B huggingface dataset:
| Edaphosauridae |
| --- |
| 
*Edaphosaurus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Superclase: | Tetrápoda |
| Clase: | Synapsida |
| Orde: | Pelycosauria |
| Suborde: | Eupelycosauria |
| Familia: | **Edaphosauridae** |

 |
| Xéneros |
| * *Edaphosaurus*
* *Ianthasaurus*
* *Glaucosaurus*
 |

Os **Edaphosauridae** ou **Edafosaurios** son unha familia de reptilomorfos da clase dos sinápsidos que apareceron no Carbonífero superior e se extinguiron no Permiano inferior en Norteamérica. A maioría tiñan 3 metros ou máis de largo e a súa característica predominante era que tiñan unha vela de pel cunha probable función termorreguladora.
Os edafosaurios foron herbívoros, tendo as formas máis primitivas como o *Ianthasaurus*, uns 60 centímetros de longo, mentres que os sucesivos animais como o *Edaphosaurus* superaban xa os 3 metros.

Ligazóns externas
-----------------

### En inglés

* Edaphosauridae

|  |  |
| --- | --- |
| Control de autoridades | 
* Wd: Q987588
* MAG: 2779061404

 |

|  |  |
| --- | --- |
| Identificadores taxonómicos | 
* EOL: 4530617
* Fossilworks: 38910
* GBIF: 4819416
* IRMNG: 116865

 |
| Dólar de prata doParque Nacional de Yellowstone |
| --- |
|  |
| A/: Un dos géyseres do parque. Lendas: LLEYOWSTONE / IN GOD WE TRUST / LIBERTY | R/: Adaptación do selo do Departamento do Interior.
Lenda: UNITED STATES OF AMERICA / E PLURIBUS UNUM / ONE DOLLAR |
| * **Valor**: 1 dólar.
* **Gravador**: Edgar Z. Steever (anv.) e William C. Cousins (rev.)
* **Datas de emisión**: 2000
* **Ceca**: *US Mint*:ceca de Filadelfia (marca de ceca "P").
* **Tiraxe**: 270.158 exemplares.
* **Aliaxe**: 90 % prata e 10 % cobre.
* **Diámetro**: 38,1 mm.
* **Peso**: 26,73 g.
* **Espesor**: 3,1 mm.
* **Canto**: estriado.
 |

O **dólar de prata do Parque Nacional de Yellowstone** é unha moeda conmemorativa, non circulante, emitida en 1999 e cuñada pola Casa da Moeda dos Estados Unidos na súa Ceca de Filadelfia.

Esta moeda dun dólar foi autorizada pola Lei 104-1776, do 20 de outubro de 1996, pola que se creaba por primeira vez nos Estados Unidos unha moeda conmemorativa do Parque Nacional de Yellowstone, con motivo do 125 aniversario da súa creación polo Congreso en 1872.

Deseño
------

O anverso do dólar do Parque Nacional de Yellowstone é obra de Edgar Z. Steever, e reproduce un géyser do parque natural, coa característica paisaxe arborada do parque ao fondo.

O deseño do reverso débeselle a William C. Cousins, e consiste nunha adaptación do selo do Departamento do Interior dos Estados Unidos, cun búfalo americano nas chairas, cun sol que se ergue por riba das montañas do fondo.

Produción e comercialización
----------------------------

A lei pola que se autorizou este dólar prevía a cuñaxe dunha tiraxe máxima de 500.000 exemplares, tanto convencionais como cun acabamento especial (*proof*), e a súa distribución abrangueu desde o 16 de xullo de 1999 ata o 15 de xullo de 2000. Finalmente vendéronse 82.563 pezas con acabamento estándar e 187.595 na súa versión *proof*.

A recadación obtida pola comercialización desta moeda conmemorativa destinouse ao Parque Nacional de Yellowstone e a outros parques nacionais, a través da *National Park Foundation*.

Notas
-----

1. ↑  "Public Law 104-329 - Oct. 20, 1996". *GovInfo. gov*
2. 1 2 3 4  "1 Dollar Yellowstone". *Numista.com*
3. 1 2 3 4 5  "Yellowstone National Park Commemorative Silver Dollar". *United States Mint*.
4. ↑  "Historical Commemorative Coin Sales Figures: 1999 Yellowstone National Park Silver Dollar". *United States Mint*.

Véxase tamén
------------

### Outros artigos

* Moeda dun dólar estadounidense
* Moedas do dólar estadounidense
* Casa da Moeda dos Estados Unidos

### Ligazóns externas

* "1999 Yellowstone Silver Dollar" (*ModernCommemoratives.com*)
Para outras páxinas con títulos homónimos véxase: Síndrome (homónimos).

**El Síndrome del Martes** é un grupo musical catalán formado en 2001. A banda é orixinaria de Badalona (Barcelona). O seu estilo de música é pop-rock.

Membros
-------

* Jose María Buitrago: Voz, guitarra rítmica.
* Xavi Miliá: Voz, guitarra solista.
* Jonatan Jiménez: Baixo, coros.
* Nando Reyes: Teclados.
* Jordi Miralles: Batería, programacións.

Discografía
-----------

* *El Síndrome del Martes* (2007)

Eurovisión
----------

No ano 2007, TVE organizou a elección do candidato por España en Eurovisión, presentándose 700 artistas de todos os puntos do Estado, moitos deles xa coñecidos, con representación e traballos discográficos xa publicados. El Síndrome del Martes foi un dos grupos entre os 57 semifinalistas, aparecendo na televisión dentro do programa *Misión Eurovisión' o 3 de febreiro de 2007 interpretando a canción "Mucho mejor" de Los Rodríguez.*

No ano 2008, a elección para o representante español en Eurovisión foi levada a cabo mediante votacións populares en MySpace e patrocinado por Televisión Española. El Síndrome del Martes foi un dos 536 participantes, quedando no posto 89 da votación coa canción "Tiempo al tiempo".

Véxase tamén
------------

### Ligazóns externas

* MySpace oficial de El Síndrome del Martes

|  |  |
| --- | --- |
| Control de autoridades | 
* Wd: Q8773455
* WorldCat
* VIAF: 168986163

 |
**Composición do edafón**. Tradución da lenda:  
Bacterias (actinomicetos), algas e fungos, miñocas, outra macrofauna, outra microfauna.
En ecoloxía e pedoloxía (estudo dos solos) chámase **edafón**, ou, máis correcto etimoloxicamente, **édafon**, á biota específica do solo.

Etimoloxía
----------

A palabra aplica ao solo (en grego antigo ἔδαφος, *édafos*, 'solo', 'pavimento') o modelo seguido coa palabra plancton.

Composición e características
-----------------------------

A parte fundamental do édafon consiste en microorganismos procarióticos, fungos e pequenos animais. Como se pode ver no gráfico adxunto, o 80 % do édafon está formado por bacterias e algas e fungos, a partes iguais.

Pola súa actividade biolóxica o solo alcanza moitos dos trazos da súa composición e incluso da súa estrutura; e pola actividade metabólica do édafon o solo é a sede de procesos fundamentais para os ciclos dos elementos, que os mantén a disposición da vida.

É posíbel diferenciar entre a **edafoflora**, formada polos compoñentes vexetales do édafon, e unha **edafofauna**, formada polos organismos animais. Tal distinción é útil na medida en que o é a distinción entre vexetais e animais, amplamente superada no estudo da diversidade biolóxica.

Notas
-----

1. ↑  **edafón** *s m. ECOL* Flora e fauna que é propia do solo. No *Dicionario de galego*. Ir Indo Edicións, Vigo, 2004, ISBN 84-7680-504-7.
2. ↑  **EDAFÓN** *sm* Agrupación de organismos que efectúan a súa evolución completa no solo. No *Gran dicionario Xerais da lingua*. 1º volume. Vigo, Xerais, 2009. ISBN 978-84-9914-071-1.
3. ↑  Cf. portugués, *édafon*; catalán, *èdafon*; italiano, *edafon* (a pronuncia é /édafon/).

Véxase tamén
------------

### Bibliografía

* Bachelier G. (1978): *La faune du sol, son écologie et son action*, IDT N°38. ORSTOM, París.

### Outros artigos

* Edafoloxía

---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1282599
* NDL: 00573121

 |
**Edelmiro López Iglesias**, nado en Bilbao en 1960, é un economista e político nacionalista galego. É autor de varios libros e numerosos artigos en revistas especializadas e publicacións colectivas.

Traxectoria
-----------

Doutorouse en Ciencias Económicas na Universidade de Santiago de Compostela, con Premio Extraordinario de Licenciatura e de Doutoramento. Desde 1984 vén desenvolvendo a súa actividade profesional como profesor no Departamento de Economía Aplicada da propia USC. Ademais de 1999 a 2005 ocupou o posto de Director do Instituto Universitario de Estudos e Desenvolvemento de Galicia (IDEGA).

A súa investigación viuse centrando nos campos da economía e política agraria, o desenvolvemento rural e a economía galega, nos que ten dirixido catorce proxectos de investigación financiados por diversas entidades e participado como investigador noutros quince. Ten realizado estadías en diversas Universidades e centros de investigación estranxeiros, e actuado como consultor de diferentes organismos internacionais no ámbito das políticas agrarias e de desenvolvemento rural.

De agosto de 2005 a abril de 2009 ocupou o cargo de Director Xeral de Desenvolvemento Rural na Consellería do Medio Rural da Xunta de Galicia, asumindo tamén as responsabilidades de Director Xeral da Axencia Galega de Desenvolvemento Rural (AGADER) e Director do Fondo Galego de Garantía Agraria (FOGGA), o organismo encargado da xestión en Galiza das axudas da Política Agraria Común (PAC).

|  |  |
| --- | --- |
| Control de autoridades | 
* Wd: Q12387262
* WorldCat
* VIAF: 255658166
* BNE: XX882435
* Dialnet: 317397
* GND: 130277150
* ISNI: 0000 0000 5950 1484
* LCCN: n98102411
* ORCID: 0000-0002-1563-9371
* SUDOC: 177465697

 |
**Edelmiro Bascuas López**, nado na Meda (Castroverde) o 15 de abril de 1931 e finado na Coruña o 10 de febreiro de 2011, foi un teólogo e lingüista galego.

Traxectoria
-----------

Estudou no seminario de Mondoñedo, e pasou a ser mestre de grego e francés no propio centro. En 1957 graduouse en Teoloxía na Universidade de Salamanca, e en 1968 licenciouse en linguas clásicas na Universidade de Madrid. Aprobou oposicións a cátedra, e exerceu como profesor de grego no ensino medio en Valencia e no IES Ramón Menéndez Pidal da Coruña.

Colaborou en publicacións como *Veleia*, *Estudios Mindonienses*, *Studi Celtici*, *Paleohispánica* ou *Verba*.

Obra
----

* *Estudios de hidronimia paleoeuropea gallega* (*Verba*, anexo 51; 2002)
* *Hidronimia y léxico de origen paleoeuropeo en Galicia* (2006)
* *Novos estudos de hidronimia paleoeuropea galega* (2014)

|  |  |
| --- | --- |
| Control de autoridades | 
* Wd: Q24067335
* WorldCat
* VIAF: 78472218
* BNE: XX1626160
* Dialnet: 48474
* GND: 1074932870
* ISNI: 0000 0000 5946 2358
* LCCN: no2003080122
* SUDOC: 076534103

 |
Devesa da Rogueira.
A **devesa da Rogueira** é un arboredo galego de interese ambiental que se localiza no concello de Folgoso do Courel, na serra do Courel. Está recoñecido como sitio natural de interese turístico e atópase dentro do ZEC Ancares-Courel.

Características
---------------

Ten unha extensión aproximada de 30 km², con notable riqueza de fauna e flora, con algunhas especies endémicas no norte peninsular coma o tritón ibérico ou a ra patilonga. Así mesmo, as fragas son refuxio de corzos, garduñas, gatos monteses ou leiróns.

Na parte baixa conta cunha vexetación mediterránea. De igual maneira, é posible atopar freixos, faias, teixos, acivros, capudres e bidueiros. Tamén forman parte da devesa a Cova do Vello -con augas subterráneas- e as grutas do Oso, consideradas un habitáculo rupestre. En canto á minaría, foi unha fonte importante de chumbo, cobre, ferro e antimonio, se ben no século XXI só mantén a explotación da lousa.

Ten algúns cursos fluviais e pequenas lagoas glaciares como a de Lucenza.

No ano 2020, obtivo a certificación outorgada pola entidade FSC (*Forest Stewardsip Council* en inglés), pola súa xestión e conservación da biodiversidade.

Notas
-----

1. ↑  turismo.gal (eds.). "Devesa da Rogueira".
2. ↑  "Ancares-Courel. Rede galega de espazos protexidos. Consellería de Medio Ambiente e Ordenación do Territorio, Xunta de Galicia.". Consultado o 10/07/2020.
3. ↑  "Folgoso do Caurel, primeiro monte con certificación FSC". *Nós Diario*: 9. Cuarta Feira, 11 de marzo de 2020.

Véxase tamén
------------

### Ligazóns externas

* Ficha en Turgalicia
* La Devesa da Rogueira. "El último bosque gallego"Arquivado 18 de novembro de 2015 en Wayback Machine. *(en castelán)*
* Rutas de sendeirismo pola devesa da Rogueira *(en castelán)*
O **emblema de Guatemala** é un dos símbolos nacionais do país. Foi creado polo Decreto Executivo No. 33 do 18 de novembro de 1871, sendo presidente da República o xeneral Miguel García Granados. 

Componse pola ave nacional de Guatemala, o *Pharomachrus mocinno*, símbolo da liberdade; un pergameo coa data na que América Central se independizou de España, o 15 de setembro de 1821; dous rifles Remington cruzados con cadansúa baioneta, que indican a vontade de defender os intereses de Guatemala por medio da forza se fose necesario; dúas espadas cruzadas, que simbolizan a honra; e unha coroa de loureiro que simboliza a vitoria e a paz preferida sobre a guerra.

Escudos históricos
------------------

* Escudo das Provincias Unidas de América Central (1823-1824).Escudo das Provincias Unidas de América Central (1823-1824).
* Escudo da República Federal de América Central (1824-1839).Escudo da República Federal de América Central (1824-1839).
* Escudo do Estado de Guatemala na Federación (1825-1843).Escudo do Estado de Guatemala na Federación (1825-1843).
* Escudo do Estado de Guatemala (1843-1851).Escudo do Estado de Guatemala (1843-1851).
* Escudo da República de Guatemala (1851-1858).Escudo da República de Guatemala (1851-1858).
* Escudo da República de Guatemala (1858-1871).Escudo da República de Guatemala (1858-1871).
Facultade de Filoloxía da USC.
Denomínase **filoloxía** á parte da lingüística dedicada ó estudo dos textos, tanto na súa vertente etimolóxica, lexicolóxica, gramática histórica e literaria coma de conservación e restauración física das obras (inda que agora se adoita utilizar para este eido o nome de Biblioteconomía e Restauración). Se ben a súa etimoloxía indica que debería significar "afección ó coñecemento" en xeral (de *filo-* e mais *-logos*), en realidade redúcese ó coñecemento lingüístico. Aplícase por extensión a todo o coñecemento lingüístico, e polo tanto as carreiras chamadas antigamente de "Filosofía e Letras" e logo "Lingua e Literatura" dunha determinada lingua véñense chamando "Filoloxía" desa lingua.

Facultade de Filoloxía da Coruña.

Ensino en Galicia
-----------------

Ata a década dos anos 1980, os estudos de Filoloxía Galega adscribíanse coma unha sección de Filoloxía hispánica chamada *especialidade en Filoloxía galego-portuguesa*, pero logo foron segregados coma unha carreira á parte. Na actualidade a Filoloxía Galega estúdase nos campus de Santiago, A Coruña e Vigo. No ensino universitario galego, as filoloxías están centradas tradicionalmente na Universidade e Campus de Santiago de Compostela, se ben coa segregación das universidades coruñesa e viguesa puxéronse en funcionamento centros e facultades en varios campus.

A distribución das Filoloxías nos Campus galegos é a seguinte:

|  |  |  |
| --- | --- | --- |
| Universidade de Santiago de Compostela | Campus de Santiago | Filoloxías galega, hispánica, inglesa, francesa, italiana, alemá, portuguesa, románica e clásica |
| Campus de Lugo | Filoloxía hispánica |
| Universidade da Coruña | Campus da Coruña | Filoloxía galega, hispánica e inglesa |
| Campus de Ferrol | non hai filoloxías |
| Universidade de Vigo | Campus de Vigo | Filoloxía galega, hispánica, inglesa (e Tradución e interpretación) |
| Campus de Pontevedra | non hai filoloxías |
| Campus de Ourense | non hai filoloxías |

Notas
-----

1. ↑  "Filoloxías galega, hispánica, inglesa, francesa, italiana, alemá, portuguesa, románica, italiana e clásica". Arquivado dende o orixinal o 01 de marzo de 2005. Consultado o 23 de febreiro de 2005.
2. ↑  Lingua e Literaura Españolas
3. ↑  Filoloxía galega, hispánica e inglesa
4. ↑  Filoloxía galega, hispánica, inglesa (e Tradución e interpretación)

|  |  |
| --- | --- |
| Control de autoridades | 
* Wd: Q40634
* AAT: 300054278
* BNCF: 6960
* BNE: XX527425
* BNF: 12648386m
* BRE: 4713046
* EBID: ID
* GEC: 0109004
* GND: 4174271-0
* HDS: 008283
* JSTOR: philology
* LCCN: sh85100821
* MAG: 23987474
* Treccani: filologia

 |

|  |  |
| --- | --- |
| Identificadores | 
* MeSH: D010680

 |
**Deval Laurdine Patrick**, nado o 31 de xullo de 1956 en Chicago, Illinois, é un político estadounidense e gobernador do estado de Massachusetts.

Traxectoria
-----------

O 7 de novembro de 2006 Patrick converteuse na primeira persoa de raza negra en acadar o cargo de gobernador nese estado e no segundo gobernador desa raza na historia do país; tamén foi o primeiro tralo período de reconstrución que seguiu á Guerra Civil Estadounidense. Gañou co 56% dos votos, cunha vantaxe do 20% sobre o seu rival directo, Kerry Healy. Tomou posesión do seu cargo en de 2007. Fillo do músico de jazz Pat Patrick e de Emily Mae Wintersmith, educouno a súa nai logo da separación da parella en 1959. Está casado con Diane Patrick e ten dúas fillas, Sarah e Katherine. Pertence ao Partido Demócrata.

Notas
-----

1. ↑  Ancestry of Deval Patrick

|  |  |
| --- | --- |
| Control de autoridades | 
* Wd: Q11100
* WorldCat
* VIAF: 41476762
* FAST: 1550567
* GND: 1174947047
* ISNI: 0000 0000 4647 1140
* LCCN: no99053318
* NNDB: 000122947
* SNAC: w6jj7pjd
* WikiTree: Patrick-1873

 |
A **filoloxía catalá** é a rama da filoloxía que se ocupa do estudo da lingua catalá. Esta titulación fornece un ensino literario e lingüístico relacionada co contexto catalán. Impártese en Cataluña, Illas Baleares, Comunidade Valenciana e Andorra. A Universidade de Perpiñán (Universitat de Perpinyà Via Domícia), a través do Institut Franco-Català Transfronterer (IFCT) ofrece un grao de lingua catalá e mais un máster de estudos cataláns que ofrecen estudos de lingua e literatura xunto con outros de historia, economía e xeografía do territorios de fala catalá. Ademais existe oferta de lingua catalá, minors e graos de estudos cataláns en universidades de ámbito estatal e internacional. En Galiza no grao de Filoloxía galega da Universidade de Santiago de Compostela, inclúese a área de coñecemento de filoloxía catalá.

Notas
-----

1. ↑  "Departamento de filoloxía catalá da Universidade das Illas Baleares". Arquivado dende o orixinal o 18 de abril de 2010. Consultado o 14 de febreiro de 2017.
2. ↑  Web do Departamento de Filoloxía Galega da USC

|  |  |
| --- | --- |
| Control de autoridades | 
* Wd: Q1735560
* GND: 4249908-2

 |
**Mair Eluned Morgan, Baronesa Morgan of Ely**, nada en Cardiff o 16 de febreiro de 1967, é unha política laborista galesa, membro da Asemblea Nacional de Gales e Ministra do Goberno de Gales para a lingua galesa e a educación permanente.

Traxectoria
-----------

Educada no Ysgol Gyfun Gymraeg Glantaf, graduouse en Estudos Europeos na Universidade de Hull.

En 1990 traballou como *stagiaire* no Parlamento Europeo para o Grupo Socialista. En 1994 foi elixida deputada no Parlamento Europeo, e reelixida en 1999 e 2005.

O 19 de novembro de 2010 foi nomeada par vitalicio, escollida para a Cámara dos lords. O 27 de xaneiro de 2011 foi nomeada **Baroness Morgan de Ely**, pola súa vila de nacemento, Ely, en Cardiff.

En 2015 foi escollida candidata para as eleccións á Asemblea Nacional de 2016 pola lista rexional de Gales Central e Oeste. Nas eleccións do 5 de maio de 2016 foi escollida membro da Asemblea Nacional, e en novembro de 2017 foi proclamada Ministra para a linguag galesa e a educación permanente.

Notas
-----

1. ↑  "Welsh Government | Eluned Morgan AM". *gov.wales* (en inglés). Consultado o 2018-01-05.
2. ↑  Williamson, David (3 de novembro de 2017). "The full details of Carwyn Jones' Welsh Government reshuffle". *Walesonline* (en inglés). Consultado o 22 de abril de 2018.

Véxase tamén
------------

### Ligazóns externas

* Páxina como membro da Asemblea Nacional de Gales

|  |  |
| --- | --- |
| Control de autoridades | 
* Wd: Q336521
* WorldCat
* VIAF: 316390846
* LCCN: no2015061545

 |
|  |
| --- |
|  |
| Historia dafilosofía occidental |
| Períodos |
| PresocráticaGregaHelenísticaMedievalRenacentistaModernaContemporánea |
| Séculos |
| XVIIXVIIIXIXXX |

A **filosofía moderna** abrangue os comezos do Renacemento e a reforma protestante até os derradeiros anos do século XX, que se asentará nos terreos da subxectividade.

As dúbidas sobre a posibilidade dun coñecemento obxectivo da realidade, material ou divino, farán do problema do coñecemento o punto de partida da reflexión filosófica. Son moito os acontecementos que teñen lugar ao final da Idade Media, tanto de tipo social e político, como cultural e filosófico, que abrirán as portas cara a modernidade.

En canto ao filosófico, o desenvolvemento do humanismo e da filosofía renacentista, xunto coa revolución copernicana, asociada ao desenvolvemento da Nova Ciencia, provocarán o derrubamento dunha escolástica xa en crise e impoñerán novos esquemas conceptuais. Das abadías e mosteiros a filosofía volverá á cidade; da glosa e o comentario, á investigación da razón.

Correntes
---------

Catro elementos enmarcan o esquema básico da época:

* A Filosofía Racionalista
* A Filosofía Empirista
* O nacemento das Ciencias Modernas
* A Ilustración

A filosofía moderna caraterízase por centralizar, sen excepción, o suxeito e facer da subxectividade o seu eixe.Tanto o racionalismo, dominante na Europa continental, como o empirismo británico son subxectivistas, aínda que diversos nos seus desenvolvementos teóricos, que darán lugar, a finais do século XVIII a unha síntese de notable profundidade especulativa como é a de Kant. Tamén hai que destacar que a filosofía moderna empeza co importante filósofo chamado Descartes.

Filósofos modernos
------------------

* Filosofía política: Adam Smith, Thomas Hobbes
* Empirismo: Locke
* Racionalismo: Descartes
* Ilustración: Voltaire, Rousseau, Montesquieu
* Idealismo: Kant, Schelling
* Irracionalismo: Kienkegaard
* Ultiritarismo: Bentham

|  |  |
| --- | --- |
| Control de autoridades | 
* Wd: Q860746
* JSTOR: modern-philosophy
* LCCN: sh85100960
* MAG: 198777802
* NDL: 00565815
* PSH: 2858

 |
***El Ribagorzano*** é o título dun xornal histórico de Aragón fundado polo xornalista Marcelino Gambón en Graus (Ribagorza) en setembro de 1904. O xornal rematou pechando en setembro de 1924 cun número especial sobre a súa fundación e vinte anos de existencia. Dende entón, foi refundado en tres ocasións e foi mudando o seu ideario, até a súa edición actual a cargo da Asociación Lliga Ribagorzana dende 1997.

Pensado orixinalmente para que tivese ámbito local e periodicidade anual, publicouse en setembro cadrando coas Festas patronais de Graus, polo que o primeiro número tivo unha repercusión moito máis grande da agardada xa que caeu nas mans de Joaquín Costa. A Costa agradoulle moito porque cadraba coas súas ideas, e empregou a súa influencia para darlle un pulo ó xornal, que acabou tendo unha periodicidade quincenal e a súa distribución ampliouse a toda a provincia.

Notas
-----

1. 1 2 3  *El Ribagorzano* en *El Periódico del Alto Aragón* Arquivado 05 de marzo de 2016 en Wayback Machine. consultado o 24 de setembro de 2015. *(en castelán)*
**Escudo de Francia**
O **emblema da República francesa** ten a súa orixe na Revolución de 1789. Como ocorre noutros países, o emblema emprégase como un dos símbolos do Estado, pero non foi obxecto dunha regulación legal específica. Aparece en documentos oficiais, en uniformes policiais, na fachada de moitos edificios públicos (sexan estatais ou municipais), nos pasaportes ou en moedas e medallas acuñadas pola República francesa, por citar algúns exemplos. O seu deseño incorpora elementos recollidos da tradición greco-latina, como as fasces e as ramas de carballo e loureiro.

As fasces teñen a súa orixe nas cerimonias da Roma Antiga: os maxistrados, ditadores, cónsules e emperadores ían precedidos duns lictores. Estes levaban un feixe de varas (fasces en latín) que simbolizaban o poder do Estado e a autoridade dos seus maxistrados. Este símbolo foi incorporado durante a Revolución francesa para representar o poder e a autoridade da república.

A rama de carballo representa a permanencia e a forza da Nación, mentres que o loureiro representa a gloria da Patria e aos heroes que a defenderon.

As iniciais "RF" significan "*République Française*" (República Francesa).

Véxase tamén
------------

### Outros artigos

#### Outros símbolos nacionais franceses

* Bandeira de Francia
* Gran Selo de Francia
* *La Marsellaise*
* *Liberté, égalité, fraternité*
* Marianne

| * v
* c
* e
Escudos e emblemas dos estados de Europa |
| --- |
| 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Liechtenstein
* Lituania
* Luxemburgo
* Macedonia
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
	+ Escocia
	+ Gales
	+ Inglaterra
	+ Irlanda do Norte
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Vaticano
* Xeorxia

 |
| 
* Escudos de estados non recoñecidos ou con recoñecemento parcial

 |
| 
* Abkhazia
* Kosovo
* Nagorno-Karabakh
* Norte de Chipre
* Osetia do Sur
* Transnistria

 |
**Felip Pedrell i Sabaté**, nado en Tortosa o 19 de febreiro de 1841 e finado en Barcelona o 19 de agosto de 1922, foi un compositor e músico catalán.

Traxectoria
-----------

Felip Pedrell, Ramon Casas (MNAC).
Tivo os seus primeiros contactos coa música como cantor infantil do coro da catedral de Tortosa. Con 15 anos compuxo un "Stabat Mater" a tres voces. En 1863 Pedrell foi a Barcelona para seguir os seus estudos musicais, pero pronto viaxa a Roma (1876) e París (1877) internado polas Deputacións de Tarragona e Xirona para desenvolver os seus coñecementos musicais. Máis tarde, no ano 1894 trasládase a Madrid onde no ano 1915 se lle nomea profesor do Conservatorio.

Grazas ás súas viaxes a Italia e Francia, Pedrell foi o primeiro músico modernista catalán en contactar coa música estranxeira. Este contacto foi esencial para definir as súas futuras tendencias musicais como compositor de música culta e popular. Foi un dos introdutores en Cataluña e en España da música de Wagner.

Como renovador do panorama musical catalán, tivo un enorme prestixio que o levou a ser o mestre de músicos como Enric Granados, Manuel de Falla, Robert Gerhard, Isaac Albéniz, Lluís Millet e outros.

Pedrell tamén foi fundador de escolas de musicoloxía tanto en Cataluña coma no resto de España. Foi un compositor moi activo, desenvolvendo todos os estilos musicais. Así, ademais das súas óperas, compuxo tamén unha gran cantidade de obras líricas, poemas sinfónicos e música relixiosa e de cámara. Foi, ademais, un incualificable precursor do nacionalismo catalán.

Obra
----

### Composicións de cámara

* *Noches de España*
* *Nocturn-trio* (1873)
* *Orientales*
* *Quartet (Cuarteto, 1879)*
* *Gaillard* (1879)

### Corais

* *Super Flumina Babilonis*

### Líricas

* *La guardiola* (1873)

### Misas / Pezas relixiosas

* *Al·leluia* (1865)
* *Missa per dues veus i orgue* (1857)
* *Tres Misses per tres veus i orgue* (1861, 1865 e 1866)

### Óperas

* *L'ultimo abenzeraggio* (1874)
* *Quasimodo* (1875)
* *Cleopatra* (1878)
* *Eda* (1887)
* *Mara* (1889)
* *Els Pirineus* (1893 – 1902)
* *El comte Arnau* (1904)
* *La matinada* (1906)

### Poemas sinfónicos

* *La veu de les muntanyes* (1877)
* *I trionfi* (1880)
* *Excelsior* (1880)

|  |  |
| --- | --- |
| Control de autoridades | 
* Wd: Q351394
* WorldCat
* VIAF: 74032821
* AGORHA: 57324
* BAV: ADV11054591
* BIBSYS: 99020574
* BLBNB: 000454464
* BNA: 000033492
* BNE: XX1004207
* BNF: 13754516j
* BRE: 2708901
* BVMC: 2014
* CANTIC: a10782242
* DBE: felipe-pedrell-sabate
* DeutscheBio: 119352931
* Discogs: 1648004
* EBID: ID
* Europeana: ID
* FAST: 189203
* GEC: 0049658
* GND: 119352931
* ICCU: LO1V148634
* IMSLP: ID
* ISNI: 0000 0000 8154 2741
* LCCN: n86870653
* MusicBrainz: ID
* NKC: jn20000720220
* NLA: 36528879
* NTA: 07267640X
* OL: OL680846A
* openMLOL: 50032
* PTBNP: 123797
* SELIBR: 212187
* SNAC: w62v4602
* SUDOC: 050166417

 |
Unha nena cristiá que foi queimada durante a violencia relixiosa en Orissa (agosto de 2008).
Os **enfrontamentos relixiosos na India** refírese a altercados con violencia e conflitos diversos con motivación relixiosa entre, principalmente, musulmáns, cristiáns e hindús na India. Os enfrontamentos entre cristiáns e hindús adquiren especial relevancia na rexión sueste do país, en Kranataka.

Características
---------------

O fundamentalismo relixioso considérase un dos principais impulsores, xunto co nacionalismo hindú, o separatismo sikh, o evanxelismo cristián e o fundamentalismo islámico que actúan como catalizadores ou como forzas primarias dos gromos de violencia.

Os actos de violencia inclúen incendios de templos, reconversión de fieis pola forza e ameazas de violencia física, queima de libros sagrados, violacións e destrución de escolas, colexios e cemiterios.

Notas
-----

1. ↑  *Enfrentamientos entre hindúes y cristianos en India*, nova e vídeo en *El País*. *(en castelán)*

|  |  |
| --- | --- |
|  | A Galipedia ten un portal sobre: ***India*** |
En medicina, a **enfermidade actual** (comunmente abreviado EA) ou **doenza actual** é unha síntese que describe, na historia clínica, os principais síntomas, trastornos ou a preocupación principal expresada polo paciente no momento en que solicita atención médica. Se o doente é incapaz de expresarse, o profesional médico adoita anotar suposicións baseadas en informacións dos coidadores, familiares e na observación inicial.

Ao facer unha consulta médica, os pacientes adoitan teren unha lista dos principais síntomas ou queixas que desexan que se investiguen ou manexen polo profesional da saúde, quen adoita asociar un diagnóstico baseado, en parte, na enfermidade actual.

A enfermidade actual escríbese desde a perspectiva e a linguaxe do paciente xa que non se considera, estritamente, un lugar para anotar termos médicos. Dependendo da situación e a preferencia do provedor, a enfermidade actual pode resumirse de acordo cun sistema estándar de codificación ou por escrito nas propias palabras do doente. Calquera que sexa o sistema utilizado, a EA correctamente rexistrada debe representar a explicación do por que o paciente acudiu a ver ao médico.

No ámbito da atención primaria, a EA xeralmente inclúe o coidado preventivo ao que estivo exposto o suxeito, incluíndo trastornos mentais.

Véxase tamén
------------

* Historia clínica

|  |  |
| --- | --- |
| Control de autoridades | 
* Wd: Q41247
* MAG: 2779164085

 |

|  |  |
| --- | --- |
| Identificadores | 
* NCIt: C85497
* UMLS: C0277786

 |
Cranio e vértebras do pescozo do terópodo abelisáurido *Carnotaurus* con epipófises claramente visibles. Neste xénero as epipófises están moi agrandadas.
As **epipófises** son proxeccións óseas das vértebras cervicais que se encontran nos dinosauros e algunhas aves basais. Estes procesos óseos pares sitúanse sobre as postcigoapófises na parte caudal do arco neural vertebral. A súa morfoloxía é variable e vai desde pequenas elevacións con forma de outeiro a proxeccións semellantes a ás grandes e de construción complexa. As epipófises evolucionaron para proporcionar a estes animais unha maior área de unión a varios músculos do pescozo, polo que unhas epipófises grandes indican unha forte muscultura no pescozo.

A presenza de epipófises é unha sinapomorfía (característica distintiva) do grupo Dinosauria. As epipófises estaban presentes nos dinosauros máis basais, pero ausentes nos antepasados moi relacionados con este grupo como *Marasuchus* e *Silesaurus*. Eran típicas da maioría das liñaxes de dinosauros; non obstante, perdéronse en varias liñaxes derivadas de terópodos cando evolucionaron incrementando a curvatura con forma de S do pescozo.

Notas
-----

1. 1 2 3 4 5 6 7  Brusatte, Stephen L. (2012). *Dinosaur Paleobiology* (1. ed.). New York: Wiley, J. p. 14. ISBN 978-0-470-65658-7.
2. ↑  Currie, Philip J. (1997). "Theropoda". En Philip J. Currie; Kevin Padian. *Encyclopedia of dinosaurs*. Acad. Press. p. 734. ISBN 0-12-226810-5.

|  |  |
| --- | --- |
| Control de autoridades | 
* Wd: Q982383
* MAG: 2778630203

 |
Coordenadas: 42°01′29″N 8°38′22″O﻿ / ﻿42.0248, -8.6394

A **Estación de Valença** é unha parada de ferrocarril da vila de Valença, no norte de Portugal.

Características
---------------

Sitúase xunto ao Largo da Estación. En 2010 tiña 3 vías de circulación, con 397, 365 e 248 metros de servizo; as plataformas teñen 154, 141 e 99 metros de extensión. A parada dá servizo aos ferrocarrís rexionais, internacionais (Tren Internacional Porto-Vigo) e interrexionais da operadora Comboios de Portugal.

Historia
--------

O enlace ferroviario á estación de Valença naceu en 1882. Até finais da década de 1980 acollía un servizo internacional mixto de RENFE, con clasificación de omnibus, entre as localidades de Guillarei, e Valença, pasando por Tui.

Véxase tamén
------------

### Bibliografía

* MARTINS, João Paulo, BRION, Madalena, SOUSA, Miguel de, LEVY, Maurício e AMORIM, Óscar: *O Caminho de Ferro Revisitado. O Caminho de Ferro em Portugal de 1856 a 1996*. Caminhos de Ferro Portugueses, 1996.
Os **English Baroque Soloists** (en galego, **Solistas Barrocos Ingleses**, e abreviado **EBS**) son unha orquestra de cámara inglesa creada en 1978 polo director de orquestra inglés Sir John Eliot Gardiner. Esta orquestra toca instrumentos de época e o seu repertorio abrangue dende os primeiros compositores barrocos ata o período clásico.

En 1982 creou co Monteverdi Choir a ópera *les Boréades* de Rameau. No ano 2000, con motivo do 250 aniversario da morte de Johann Sebastian Bach, a orquestra interpretou a integral das cantatas de Bach. As gravacións foron lanzadas polo propio selo de Sir John Eliot Gardiner Soli Deo Gloria.

A orquestra ten gravado sobre todo co selo Archiv Produktion e Philips Classics. Soli Deo Gloria é un novo selo discográfico creado por John Eliot Gardiner, asociado co Monteverdi Choir e os English Baroque Soloists adicado ás gravacións realizadas durante a Bach Cantata Pilgrimage.

Discografía
-----------

*Artigo principal**:* Monteverdi Choir.

Véxase tamén
------------

### Outros artigos

* Monteverdi Choir
* John Eliot Gardiner

### Ligazóns externas

* Sitio web oficial dos English Baroque Soloists
* Bach Cantata Pilgrimage

|  |  |
| --- | --- |
| Control de autoridades | 
* Wd: Q1342808
* WorldCat
* VIAF: 146102661
* AllMusic: mn0000495500
* BIBSYS: 68758
* BNF: 139032054
* CiNii: DA08413252
* Discogs: 836156
* GND: 802256-2
* ISNI: 0000 0001 1957 3608
* LCCN: n81063051
* MusicBrainz: ID
* NKC: ko2002102496
* NLA: 36064321
* Songkick: 59152
* SUDOC: 080667198

 |
**Denis MacEoin**, nado en 1949 en Belfast, é un novelista e antigo profesor universitario de estudos islámicos.

Traxectoria
-----------

Estudou literatura inglesa no Trinity College de Dublín e literatura árabe e persa e estudos islámicos na Universidade de Edimburgo. De 1975 a 1979 realizou a súa tese sobre dous movementos heterodoxos do islam xiíta no King's College de Cambridge. Ensinou inglés, civilización islámica e tradución na Universidade Mohammed V de Fez (1979-1980) e foi profesor de estudos islámicos na Universidade de Newcastle (1979-1986) e despois profesor honorario do Centro de Estudos Islámicos e de Oriente Medio da Universidade de Durham aínda que se dedica principalmente a escribir. Avogado da medicina alternativa publicou *Natural Medicine: A practical guide to family Health* en 1999.

Publicou numerosos ensaios sobre o islam, contribuíndo á *Encyclopaedia of Islam*, *Oxford Encyclopaedia of Islam in the Modern World*, *Encyclopaedia Iranica*, *Penguin Handbook of Religions*. Foi membro da Fe Bahá'í de 1965 a 1980, pero deixouna por diferenzas coa súa dirección. En 1986 principiou unha carreira como novelista, escribindo 23 novelas, varias delas convertéronse en best-séllers, usando os nomes de **Daniel Easterman** e **Jonathan Aycliffe**, entre os títulos máis coñecidos co primeiro pseudónimo figuran *The Seventh Sanctuary*, *The Ninth Buddha*, *The Judas Testament*, *Brotherhood of the Tomb*, *K is for Killing*, *The Final Judgement*, *Midnight Comes at Noon*, *Night of the Seventh Darkness* e *Maroc* e co segundo *Naomi's Room*, *Whispers in the Dark*, *The Matrix*, *The Lost* e A *Garden Lost in Time*.

|  |  |
| --- | --- |
| Control de autoridades | 
* Wd: Q2915985
* WorldCat
* VIAF: 9916459
* BNE: XX943316
* BNF: 12313469z
* GND: 137477422
* IMDb: nm3146512
* ISNI: 0000 0001 2020 7090
* LCCN: n84041137
* NDL: 00465957
* NKC: jn20011019097
* NLG: 66141
* NTA: 073569836
* OL: OL319934A
* SUDOC: 032026374

 |
| **D.O. Cangas** |
| --- |
|  |
|  |
| Adegas | 6  |
| Superficie | 31 ha |
| Viticultores | 44  |
| Produción | 776 hl |
|
| Páxina web | www.docagas.es |
| Enderezo | Centro de Empresas de Obanca33800 Cangas del Narcea. |

A **Denominación de Orixe Cangas** é unha zona con denominación de orixe protexida para o viño de calidade que se colleita nos concellos de Cangas del Narcea, Degaña, Allande, Grandas de Salime, Eilao, Pezós, Ibias e máis as parroquias de Arganza, Merías, Ponte, El Rodical, Santianes, Souto, Surriba, Tuña e Xinestaza do concello de Tinéu nun territorio que se localiza no occidente de Asturias. Regulamentouse en 2001 como Viño da Terra e acadou a condición de Viño de Calidade en 2009. Inclúe tanto viños brancos coma tintos.

Variedades de uvas
------------------

As variedades de uva recomendadas son: Albariño, albilla, garnacha tintureira, mencía, picapoll e verdello tinto mentres que as variedades autorizadas tamén inclúen o albaríño tinto, carraquín, godello, gewürztraminer, merlot, moscatel de bago miúdo, pinot noir e syrah.

Notas
-----

1. ↑  "Otras disposiciones. Consejería de Medio Rural y Pesca". *Boletín Oficial del Principado de Asturias*. 18 de novembro de 2006.
2. ↑  "Resolución de 4 de mayo de 2009, de la Dirección General de Industria y Mercados Alimentarios, por la que se publica la Resolución de 19 de noviembre de 2008, de la Consejería de Medio Ambiente y Desarrollo Rural del Principado de Asturias, por la que se reconoce la denominación "Vino de Calidad de Cangas" y se aprueba el Reglamento del vino de calidad de Cangas". *Boletín Oficial del Estado*.
Coordenadas: 43°10′54″N 2°28′33″O﻿ / ﻿43.181706, -2.475803

O **Estadio Municipal de Ipurua** (en éuscaro: *Ipurua Futbol Zelaia*) é un estadio de fútbol situado na cidade de Éibar, en Guipúscoa. É de propiedade municipal e é a sede habitual da Sociedad Deportiva Éibar. Ten capacidade para 7.083 espectadores.

Historia
--------

Foi inaugurado o 14 de setembro de 1947 nun partido amigable entre o equipo local e o veciño CD Elgoibar co resultado de 0-2. A tribuna principal empezouse a levantar en 1948 quedando aberto ao público en 1951. En 1959 plantouse o céspede.

Dez anos máis tarde realizáronse as obras da cuberta de todo o estadio incluíndo todas as bancadas (excepto a bancada norte) cos primeiros postes de iluminación. Foi entón cando o estadio tomou a forma actual. Para este evento organizouse un partido o 14 de outubro de 1970 entre os equipos máis importantes do País Vasco, Real Sociedad e Athletic de Bilbao. Foi por entón cando se construíron as famosas Torres de Ipurua que dan ao campo unha aparencia singular.

En 1990 celebrouse o 50 aniversario do club cun partido co AFC Ajax. O partido terminou co resultado de 1-1, logo de que fallase un penalti o xogador eibarrés Luluaga.

Durante máis de dúas décadas o equipo xogou en Terceira División, mais en 1988 pasou a acoller encontros de Segunda División, e coa axuda do Concello e da Federación modernizouse o campo na súa integridade. Tiráronse todas as bancadas para poder refacelas desde cero, esta vez incluíndo a bancada norte (a máis próxima ás torres), o que implicou unha redución da capacidade, pasando das 10.000 persoas (case todas de pé) ás 7.000 actuais. Tamén se intentaron ampliar un pouco as dimensións do campo incluíndo as bandas.

Ata entón os vestiarios atopábanse na bancada próxima ao Anexo (campo de adestramento) e xa entrado o século XXI conseguiuse que os vestiarios foran trasladados á bancada central onde ademais se incluían todo tipo de equipamentos como sala de musculación, jaccuzzi etc. Hoxe en día, o estadio de Ipurua conta co certificado da UEFA.

Ata 1997 o Eibar adestraba no mesmo campo. Ese ano inaugurouse o Complexo Deportivo de Unbe onde o equipo adestra actualmente.

Véxase tamén
------------

### Ligazóns externas

* Vídeo da historia do campo
Sección estratotipo e punto de límite global (GSSP) do límite Ediacárico-Cámbrico na Reserva Ecolóxica de Fortune Head, Terra Nova, Canadá.
O **Fortuniano** ou **Fortuniense** é un piso xeolóxico, que marca o comezo do Fanerozoico, o Paleozoico e o Cámbrico. É o primeiro dos dous pisos e idades do Terreneuviano. 

A súa base defínese pola primeira aparición da pegada fósil de *Trichophycus pedum*, hai 541,0 ± 1,0 millóns de anos. A parte superior do Fortuniano, que é a base do piso 2 do Cámbrico, non se definiu formalmente aínda, pero correspondería á aparición dunha especie de arqueociato de hai aproximadamente 529 millóns de anos.

Etimoloxía
----------

Toma o nome de Fortune Head, no extremo norte da península de Burin, Terra Nova, no Canadá.

Notas
-----

1. ↑  "Global Boundary Stratotype Section and Point". International Commission of Stratigraphy. Arquivado dende o orixinal o 15 de novembro de 2012. Consultado o 2/11/2012.
2. ↑  Landing, E. "THE BASE OF THE CAMBRIAN: TERRENEUVIAN SERIES AND FORTUNIAN STAGE" (PDF). Consultado o 2 de novembro de 2012.

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---


|  |  |
| --- | --- |
| Control de autoridades | 
* Wd: Q1424618
* EBID: ID

 |
En mecánica cuántica, o **efecto Compton**, observado por Arthur Compton en 1923, consiste no aumento do lonxitude de onda (e diminución de enerxía) que ocorre cando interactúan fotóns (de raios X ou gamma) de enerxía entre 0,5 MeV e 3, 5MeV cos electróns dun material.
O efecto Compton é orixinado pola **dispersión de Compton**, que é a dispersion inelástica dun fotón por unha partícula cargada, xeralmente un electrón. Parte da enerxía do fotón é transferida ao electrón en retroceso. Na **dispersión inversa de Compton** (ou Compton inversa) unha partícula cargada transfire parte da súa enerxía a un fotón.

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q171516
* BNCF: 32928
* BNF: 11981956v
* EBID: ID
* GEC: 0019148
* GND: 4148252-9
* JSTOR: compton-effect
* LCCN: sh85029463
* MAG: 61203554
* NDL: 00561179
* PSH: 3521

 |
Coordenadas: 43°18′05″N 1°58′25″O﻿ / ﻿43.301378, -1.973617

O **Estadio Municipal de Anoeta**, tamén chamado **Reale Seguros Stadium** por motivos de patrocinio, é un estadio da cidade de Donostia, no País Vasco. Principalmente é utilizado pola Real Sociedad de Fútbol, pero tamén se celebran espectáculos de grande envergadura, como o son concertos ou partidos de rugby de equipos do País Vascofrancés, entre outros. Dispón dunha pista de atletismo ao redor do céspede.

Historia
--------

O **Estadio de Anoeta** foi levantado en substitución do Campo de Fútbol Municipal de Atotxa (inaugurado en 1913). Foi inaugurado o 13 de agosto de 1993.

A súa construción foi financiada polo Concello de Donostia, a Deputación Foral de Guipúscoa e a Real Sociedad de Fútbol, e é xestionado pola Sociedade Privada Municipal Anoetako Kiroldegia.

### Exterior

* Exterior da bancada norte de Anoeta. Á dereita, a tenda da Real.Exterior da bancada norte de Anoeta. Á dereita, a tenda da Real.
* Vista nocturna, Fondo Norte.Vista nocturna, Fondo Norte.

### Interior

* Vista panorámica do campo.Vista panorámica do campo.

* Bancada Aitor Zabaleta, Fondo Sur.
* Bancada leste.Bancada leste.
* Fondo Norte.Fondo Norte.

Desde 2005 é utilizado ocasionalmente tamén como estadio local polo equipo de rugby vasco-francés Biarritz Olympique Pays Basque para os seus partidos maiores da Heineken Cup (Copa de Europa).

En 2008 desde a chegada de Iñaki Badiola á presidencia do equipo guipuscoano, pretende comprar o estadio que petenecería ao club e suprimir a pista de atletismo.

O 1 de agosto de 2019, anunciouse que o estadio pasaría a chamarse oficialmente Reale Seguros Stadium durante seis anos, tras un acordo coa empresa de seguros.

Acceso
------

O Estadio de Anoeta está localizado no barrio de Amara en Donostia e a súa dirección é Anoeta Pasealekua, 1 - 20014 Donostia.

Notas
-----

1. 1 2  "La Real cambia de nombre a Anoeta: Reale Seguros Stadium". *as.com*. Consultado o 1 de agosto de 2019.

Véxase tamén
------------

* Real Sociedad de Fútbol
* Miniestadio de Anoeta

### Ligazóns externas

* Real Sociedad de Fútbol
* Estadio Municipal de Anoeta no sitio web do Concello de Donostia

|  |  |
| --- | --- |
| Control de autoridades | 
* Wd: Q917845
* GeoNames: 6324837
* MusicBrainz: ID

 |
| Engraulinos*Engraulinae* |
| --- |
| Bocareu (*Engraulis encrasicolus*) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Paracanthopterygii |
| Orde: | Clupeiformes |
| Suborde: | Clupeoidei |
| Familia: | Engraulidae |
| Subfamilia: | **Engraulinae**Gill, 1861 |

 |
| Xéneros |
| * *Véxase o texto*
 |
| Sinonimia |
| * *Véxase o texto*
 |

*Artigo principal**:* Engráulidos.
A dos **engraulinos** (*Engraulinae*) é unha subfamilia da familia dos engráulidos que comprende numerosas especies de peixes denominados comunmente **bocareus**, **bocartes**, **anchoas** ou **anchovetas**, distribuídas por augas costeiras dos océanos Atlántico, Pacífico e Índico, así como no mar Mediterráneo e en grandes lagos de auga tanto doce como salgada, en zonas cálidas e temperadas.

Taxonomía
---------

### Descrición

A subfamilia foi descrita en 1861 polo ictiólogo e paleontólogo estadounidense Theodore Nicholas Gill.

### Etimoloxía

O nome científico *Engraulinae* está formado normalmente sobre a raíz do nome do se xénero tipo, *Engraulis*, coa adición da desinencia do latín científico *-inae*, propio das subfamilias de animais.

### Sinónimos

Ademais de polo nome que lle impuxo Gill, a subfamilia coñeceuse tamén polo sinónimo *Engraulidinae*.

Xéneros
-------

Na actualidade na subfamilia recoñécense os xéneros seguintes:

* *Amazonsprattus* Roberts, 1984
* *Anchoa* Jordan & Evermann, 1927
* *Anchovia* Jordan & Evermann *in* Jordan, 1895
* *Anchoviella* Fowler, 1911
* *Cetengraulis* Günther, 1868
* *Encrasicholina* Fowler, 1938
* *Engraulis* Cuvier, 1816
* *Jurengraulis* Whitehead *in* Whitehead, Nelson e Wongratana, 1988
* *Lycengraulis* Günther, 1868
* *Pterengraulis* Günther, 1868
* *Stolephorus* Lacepède, 1803

Notas
-----

1. 1 2 3  *Engraulinae* no SIIT.

Véxase tamén
------------

### Ligazóns externas

* *Engraulinae* Arquivado 05 de marzo de 2016 en Wayback Machine. en Fossilworks.

|  |  |
| --- | --- |
| Identificadores taxonómicos | 
* EOL: 2777355
* Fossilworks: 134531
* ITIS: 572640
* NCBI: 365067

 |